ফ্রাঙ্ক টাইসন

ফ্রাঙ্ক হোমস টাইসন (; জন্ম: ৬ জুন, ১৯৩০ - মৃত্যু: ২৭ সেপ্টেম্বর, ২০১৫) ল্যাঙ্কাশায়ারের বোল্টনের কাছাকাছি আর্নওয়ার্থ এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেটার, সাংবাদিক ও ক্রিকেট ধারাভাষ্যকার ছিলেন। ১৯৫০-এর দশকে ইংল্যান্ড ক্রিকেট দলের অন্যতম সদস্য তিনি। ক্রিকেট খেলা থেকে অবসর নেয়ার পর সাংবাদিকতার দিকে ঝুঁকে পড়েন। এরপর ক্রিকেট ধারাভাষ্যকারের ভূমিকায় অবতীর্ণ হন। পরবর্তীতে ১৯৬০ সালে অস্ট্রেলিয়ায় অভিবাসিত হন ফ্রাঙ্ক টাইসন।
সংবাদপত্রের জগতে তিনি ‘টাইফুন টাইসন’ নামে পরিচিত ছিলেন ও অনেক ধারাভাষ্যকারই তাকে ক্রিকেটের ইতিহাসে অন্যতম সেরা [[ফাস্ট বোলিং|ফাস্ট বোলাররূপে]] চিত্রিত করেছেন।
টাইসনের মা মিসেস ভায়োলেট টাইসন ও বাবা ইয়র্কশায়ারের ডায়িং কোম্পানিতে কাজ করতেন। কিন্তু ইংল্যান্ড দলে খেলার জন্য মনোনীত হবার পূর্বেই তিনি মারা যান। শৈশবে বড় ভাই ডেভিড টাইসনের সাথে ক্রিকেট খেলতেন। মিডলটনের কুইন এলিজাবেথ গ্রামার স্কুলে অধ্যয়নকালীন বারান্দায় রান-আপ অনুশীলন করতেন। ১৯৫০-এর দশকে পেশাদারী ক্রিকেটার হিসেবে আত্মপ্রকাশ করেন। বিশ্ববিদ্যালয় থেকে স্নাতক ডিগ্রী লাভ করেন ও ডারহাম বিশ্ববিদ্যালয়ের আওতাধীন হ্যাটফিল্ড কলেজে ইংরেজি সাহিত্যে পড়াশোনা করেন। তিনি [[শিক্ষক|বিদ্যালয়ের শিক্ষক]] মনোনীত হয়েছিলেন। সফরে থাকাকালীন [[জিওফ্রে চসার]], [[জর্জ বার্নার্ড শ']] ও [[ভার্জিনিয়া উল্‌ফ|ভার্জিনিয়া উল্ফের]] সাহিত্যকর্ম অধ্যয়ন করতেন।
পেশাদারী ক্রিকেটে প্রবেশের পূর্বে [[Central Lancashire League|সেন্ট্রাল ল্যাঙ্কাশায়ার লীগে]] [[Middleton Cricket Club|মিডলটন]], নর্থ স্টাফোর্ডশায়ার লীগে নাইপারসলে, ডারহাম বিশ্ববিদ্যালয় ও [[British Army cricket team|সেনাবাহিনীর]] পক্ষে খেলেন। ১৯৫২ সালে বসবাসের কারণে [[নর্দাম্পটনশায়ার কাউন্টি ক্রিকেট ক্লাব|নর্দাম্পটনশায়ারের]] পক্ষে খেলার জন্য মনোনীত হন। ১৯৫২ সালে সফরকারী [[ভারত জাতীয় ক্রিকেট দল|ভারত দলের]] বিপক্ষে [[প্রথম-শ্রেণীর ক্রিকেট|প্রথম-শ্রেণীর ক্রিকেটে]] অভিষেক ঘটে তার। প্রথম বলেই স্লিপে দাঁড়ানো ফিল্ডারকে অতিরিক্ত আরও পাঁচ গজ দূরে অবস্থান করান ও [[শূন্য রান|শূন্য রানে]] [[পঙ্কজ রায়|পঙ্কজ রায়কে]] আউট করেন।
১৯৫৪ সালে সফরকারী [[পাকিস্তান জাতীয় ক্রিকেট দল|পাকিস্তানের]] বিপক্ষে [[দি ওভাল|ওভাল]] টেস্টে অভিষেক ঘটে তার। খেলায় তিনি ৪/৩৫ ও ১/২২ লাভ করেন। ৮নং অবস্থানে ব্যাটিংয়ে নেমে উভয় ইনিংসেই তিন রান সংগ্রহ করেন। [[ফজল মাহমুদ|ফজল মাহমুদের]] দূর্দান্ত বোলিংয়ে পাকিস্তান দল ২৪ রানের ব্যবধানে জয় পায়। এরপর তিনি ব্যাটিংয়ের দিকে মনোযোগী হন ও ১৯৫৪ সালে [[অল-রাউন্ডার|অল-রাউন্ডারের]] মর্যাদা পান। তখন তার ব্যাটে ধারাবাহিকভাবে রান আসতে থাকে। এরফলে ইংল্যান্ডের পক্ষে [[ব্যাটিং অর্ডার|সাত নম্বরে]] ব্যাট করতেন। কিন্তু তেমন আশাপ্রদ না হওয়ায় তাকে আবারো নিচের সারিতে ব্যাটিং করতে হয়েছিল।
অস্ট্রেলিয়া সফরে [[লেন হাটন]] টসে জয়ী হয়ে স্বাগতিক দলকে ব্যাটিংয়ে পাঠান। কিন্তু ১৪ ক্যাচ নিতে না পারায় [[অস্ট্রেলিয়া জাতীয় ক্রিকেট দল|অস্ট্রেলিয়া]] ৬০১/৮ রান তুলে ইনিংস ঘোষণা করে। আট বলের ২৯ [[ওভার (ক্রিকেট)|ওভারে]] টাইসন ১/১৬০ পেয়েছিলেন। ঐ টেস্টে ইংল্যান্ড দল ইনিংস ও ১৫৪ রানে পরাজিত হয়। [[আর্থার মরিস]] ও [[নীল হার্ভে]] তার বলে আঘাতপ্রাপ্ত হয়েছিলেন। এছাড়াও, [[অল-রাউন্ডার]] [[রে লিন্ডওয়াল|রে লিন্ডওয়ালকে]] বেশ কয়েকটি বাউন্সার দিলে তিনি তা মোকাবেলা করে অপরাজিত ৬৪* করেন। [[গ্রেইম হোল|গ্রেইম হোলকে]] [[রান আউট]] করার পর দ্বিতীয় ইনিংসে অপরাজিত ৩৭* রান সংগ্রহ করেন যা তার ব্যক্তিগত সর্বোচ্চ সংগ্রহ ছিল।
সমগ্র খেলোয়াড়ী জীবনে তিনি ১৭ [[টেস্ট ক্রিকেট|টেস্টে]] অংশ নিয়ে ১৮.৫৬ গড়ে ৭৬ [[উইকেট]] দখল করেছিলেন। কমপক্ষে শত টেস্ট উইকেটের সেরা বোলিং গড়ে টাইসনকেও মাঝে-মধ্যে উপস্থাপন করা হয়। তবে, ৭৫ ঊর্ধ্ব উইকেট লাভকারীদের বোলিং গড়ে তার অবস্থান ৭ম।
২০০৭ সালে একদল বিচারক [[English cricket team in Australia in 1954–55|১৯৫৪-৫৫]] মৌসুমে [[দি অ্যাশেজ|অ্যাশেজ]] পূণরুদ্ধারে তার অসামান্য ভূমিকার জন্য ১৯৫৫ সালে [[উইজডেন বিশ্বের শীর্ষস্থানীয় ক্রিকেটার|উইজডেনের শীর্ষস্থানীয় ক্রিকেটাররূপে]] ঘোষণা করেন।
১৯৫৪-৫৫ মৌসুমের সফরে এম্পায়ার নিউজ ও ম্যানচেস্টার ইভনিং নিউজ কলাম লিখেন। অবসর নেয়ার পর লন্ডন অবজারভার, [[দ্য ডেইলি টেলিগ্রাফ|ডেইলি টেলিগ্রাফ]], মেলবোর্ন এজে লিখেন ও দ্য ক্রিকেটার ইন্টারন্যাশনালে অংশগ্রহণ করেন। [[Australian Broadcasting Corporation|এবিসি রেডিওতে]] ৩৬ বছর ক্রিকেট ধারাভাষ্যকারের কাজ করেন। এছাড়াও, ১৯৭৯ থেকে ১৯৮৬ সময় পর্যন্ত চ্যানেল নাইনে [[টনি গ্রেগ|টনি গ্রেগের]] সাথে ধারাভাষ্যকারের দায়িত্ব পালন করেন।
ব্যক্তিগত জীবনে বিবাহিত ছিলেন। ১৯৫৪-৫৫ মৌসুমে অস্ট্রেলিয়া সফরে মেলবোর্নে আরসুলা মিলসের সাথে পরিচিত হন ও ২২ নভেম্বর, ১৯৫৭ তারিখে মেলবোর্নের চার্চে পরিণয়সূত্রে আবদ্ধ হন যা ব্যাপক প্রচারণা পায়। তাদের সংসারে ফিলিপ, সারা ও আন্না নামীয় তিন সন্তান ছিল। এছাড়াও আট নাতি রয়েছে তার।
১৯৬০ সালে প্রথম-শ্রেণীর ক্রিকেট থেকে অবসর নেয়ার পর অস্ট্রেলিয়ায় চলে আসেন। কুইন্সল্যান্ডের গোল্ড কোস্টে অবস্থানকালীন সূর্যোদয়ের সাথে সাথেই ঘুম থেকে জেগে উঠতেন তিনি। সপ্তাহে তিন দিন জিমে যেতেন, সাঁতার কাটতেন ও ক্রিকেটার এবং মাঠের তৈলচিত্র অঙ্কন করে সময় কাটাতেন টাইসন।
[[বিষয়শ্রেণী:১৯৩০-এ জন্ম]]
[[বিষয়শ্রেণী:২০১৫-এ মৃত্যু]]
[[বিষয়শ্রেণী:অস্ট্রেলিয়ায় ইংরেজ অভিবাসনকারী]]
[[বিষয়শ্রেণী:ইংরেজ ক্রিকেটার]]
[[বিষয়শ্রেণী:ইংল্যান্ডের টেস্ট ক্রিকেটার]]
[[বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার]]
[[বিষয়শ্রেণী:উইজডেন বর্ষসেরা ক্রিকেটার]]
[[বিষয়শ্রেণী:উইজডেন বিশ্বের শীর্ষস্থানীয় ক্রিকেটার]]
[[বিষয়শ্রেণী:কমনওয়েলথ একাদশের ক্রিকেটার]]
[[বিষয়শ্রেণী:ডারহাম বিশ্ববিদ্যালয়ের প্রাক্তন শিক্ষার্থী]]
[[বিষয়শ্রেণী:নর্দাম্পটনশায়ারের ক্রিকেটার]]
[[বিষয়শ্রেণী:নর্থ ভার্সাস সাউথের ক্রিকেটার]]
[[বিষয়শ্রেণী:প্লেয়ার্সের ক্রিকেটার]]
[[বিষয়শ্রেণী:ফার্নওয়ার্থের ব্যক্তি]]
[[বিষয়শ্রেণী:মেরিলেবোন ক্রিকেট ক্লাবের ক্রিকেটার]]
[[বিষয়শ্রেণী:টি. এন. পিয়ার্স একাদশের ক্রিকেটার]]